Man sterf ná hy koei op snelweg trefDie wrak van die motor. Foto: ER24ER24 ŉ 32-jarige man is Donderdagoggend dood nadat sy motor ŉ koei op die N1-snelweg sowat 60 km buite Bloemfontein in die Vrystaat getref het. Russel Meiring, woordvoerder van ER24, het gesê die man se motor is sowat 50 m van die snelweg af in die veld aangetref. “Die man was reeds dood toe paramedici by die toneel opgedaag het. Sy liggaam was agter die stuurwiel vasgepen,” het Meiring gesê. Die koei het glo in die middel van die pad gestaan.